Úradný vestník L 265 , 03/10/2002 S. 0013 - 0015



Nariadenie Komisie č. 1762/2002 z 2. októbra 2002, ktorým sa mení a dopĺňa nariadenie (ES) č. 3223/93 o štatistických informáciách týkajúcich sa vyplácania vývozných náhrad za určité poľnohospodárske výrobky vyvážané vo forme tovaru uvedeného v nariadení (EHS) č. 3035/80 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3448/93 zo 6. decembra 1993 ustanovujúce obchodné opatrenia uplatňované na tovar, ktorý vznikol spracovaním poľnohospodárskych produktov [1], naposledy zmenené a doplnené nariadením (ES) č. 2580/2000 [2], najmä na jeho článok 20, keďže: (1) vývoj informačných systémov a stála požiadavka Komisie o dokonalejšie štatistické informácie žiada upraviť formát a rozsah štatistických informácií oznamovaných Komisii v súlade s nariadením Komisie (ES) č. 3223/93 z 25. novembra 1993 o štatistických informáciách týkajúcich sa vyplácania vývozných náhrad pre určité poľnohospodárske výrobky vyvážané vo forme tovaru ustanoveného v nariadení Rady (EHS) č. 3035/80 [3], naposledy zmeneného a doplneného nariadením (ES) č. 1432/96 [4]; (2) prihliadnue na pokrok informačných technológií nie je naďalej vhodné manipulovať so štatistickými údajmi po skupinách produktov. Oznamovanie týchto informácií po skupinách produktov by teda nemalo byť naďalej požadované; (3) článok 17 odsek 2 nariadenia Komisie (ES) č. 1520/2000 z 13. júla 2000 o ustanovení spoločných vykonávacích pravidiel k systému udeľovania vývozných náhrad u určitých poľnohospodárskych produktov vyvážaných vo forme tovaru nezahrnutého v prílohe I Zmluvy a o kritériách pre stanovenie výšky takých náhrad [5], naposledy zmeneného a doplneného nariadením (ES) č. 1052/2002 [6], rozšíril rozsah tovaru a znížil prahovú hodnotu pre predkladanie vyhlásení, či tento tovar obsahuje vysoký percentuálny podiel určitých mliečnych výrobkov. Nariadenie (ES) č. 3223/93 by sa malo tejto zmene prispôsobiť; (4) nariadenie (ES) č. 3223/93 by sa malo preto príslušným spôsobom zmeniť; (5) opatrenia tohoto nariadenia sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi produktmi nezahrnutými v prílohe I zmluvy, PRIJALA TOTO NARIADENIE: Článok 1 Nariadenie (ES) č. 3223/93 sa mení takto: 1. Prvá zarážka článku 2 sa vypúšťa. 2. Článok 3 sa nahrádza týmto: "Článok 3 1. Štatistické informácie požadované článkom 1 sa zašlú Komisii v elektronickom súbore vo formáte ustanovenom v prílohe C. 2. Štatistické informácie o tovare uvedenom v nariadení Komisie (ES) č. 1520/2000 [7], na ktoré boli v predchádzajúcom mesiaci udelené vývozné náhrady, sa rozdelí podľa osemmiestnych kódoch KN a budú obsahovať: a) množstvo takého tovaru, vyjadrené v tonách alebo inej stanovenej mernej jednotke; b) sumu vývoznej náhrady udelenú v predchádzajúcom mesiaci pre každý dotknutý poľnohospodársky produkt, vyjadrenú v národnej mene; c) množstvo každého základného poľnohospodárskeho produktu, pre ktoré boli udelené vývozné náhrady, vyjadrené v tonách alebo inej stanovenej mernej jednotke. 3. Pre tovar kódov KN 04052010, 04052030, 18069060 až 18069090, 19011000 až 19019099 a 21069098 obsahujúci na 100 kg vyvezeného tovaru najmenej 51 kg mliečnych produktov kódov KN 04021019, 04022119, 04051011 až 04059090 a 04061020 až 04069099 dovezených z tretích krajín v rámci preferenčného colného režimu budú štatistické informácie obsahovať: a) množstvo takého tovaru, pre ktoré boli predchádzajúci mesiac vyplatené vývozné náhrady, vyjadrené v tonách; b) sumu vývoznej náhrady udelenú pre taký tovar predchádzajúci mesiac, vyjadrenú v národnej mene; c) množstvo výrobkov kódov KN 04021019, 04022119, 04051011 až 04059090 a 04061020 až 04069099 obsiahnutých vo vyvážanom tovare, dovezených z tretích krajín v rámci preferenčného colného režimu." 3. Príloha A sa vypúšťa. 4. Dopĺňa sa príloha C, ktorej znenie je ustanovené v prílohe tohoto nariadenia. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Bude sa uplatňovať na náhrady vyplácané od 1. októbra 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. októbra 2002 Za Komisiu Loyola De Palacio podpredsedníčka Komisie [1] Ú. v. ES L 318, 20.12.1993, s. 18. [2] Ú. v. ES L 298, 25.11.2000, s. 5. [3] Ú. v. ES L 292, 26.11.1993, s. 10. [4] Ú. v. ES L 184, 24. 7.1996, s. 17. [5] Ú. v. ES L 177, 15. 7. 2000, s. 1. [6] Ú. v. ES L 160, 18.6.2002, s. 16. [7] Ú. v. ES L 177, 15.7.2000, s. 1. -------------------------------------------------- PRÍLOHA " „PRÍLOHA C (článok 3 odsek 1) Na účely prenosu v elektronickom súbore sa údaje predložia Komisii vo forme "ASCI" tabuľky so stĺpcami oddelenými tabulátormi (formát oddelený tabulátormi) a s prvým riadkom obsahujúcim názvy stĺpcov alebo v akejkoľvek inej forme vopred schválenej Komisiou. +++++ TIFF +++++ " --------------------------------------------------